**ЈАВНИ ПОЗИВ**

**ЗА ПРИЈАВЉИВАЊЕ КАНДИДАТА ЗА АНКЕТАРЕ**

Републички завод за статистику од 1. октобра до 30. новембра 2018. године спроводи *Анкету о структури пољопривредних газдинстава, 2018.* на територији Републике Србије.

**Позивају се грађани који желе да учествују у овој анкети у својству анкетара да се од 15. до 21. августа 2018. године пријаве преко веб-сајта Републичког завода за статистику (www.stat.gov.rs), попуњавањем електронске пријаве.**

*Како се анкетирање врши попуњавањем електронског упитника на лаптопу, потребно је да кандидат за анкетара познаје рад на рачунару.*

За ову анкету биће ангажовано **536** анкетара, и то за територије следећих општина: Ада (2), Александровац (5), Алексинац (6), Алибунар (2), Апатин (2), Аранђеловац (3), Ариље (3), Бабушница (3), Бајина Башта (3), Барајево (4), Баточина (1), Бач (1), Бачка Паланка (4), Бачка Топола (3), Бачки Петровац (1), Бела Паланка (2), Бела Црква (2), Беочин (1), Бечеј (3), Блаце (2), Богатић (7), Бојник (2), Бољевац (3), Бор (4), Босилеград (3), Брус (4), Бујановац (6), Ваљево (6), Варварин (4), Велика Плана (4), Велико Градиште (2), Владимирци (3), Владичин Хан (3), Власотинце (4), Вождовац (3), Врање – град (6), Врањска Бања (1), Врбас (3), Врњачка Бања (2), Вршац (2), Гаџин Хан (2), Голубац (1), Горњи Милановац (4), Гроцка (8), Деспотовац (3), Димитровград (1), Дољевац (3), Жабаљ (3), Жабари (2), Жагубица (2), Житиште (3), Житорађа (3), Зајечар (7), Звездара (1), Земун (2), Зрењанин (5), Ивањица (5), Инђија (3), Ириг (1), Јагодина (4), Кањижа (3), Кикинда (4), Кладово (3), Кнић (2), Књажевац (5), Ковачица (2), Ковин (3), Косјерић (2), Коцељева (2), Крагујевац (6), Краљево (7), Крупањ (2), Крушевац (10), Кула (3), Куршумлија (3), Кучево (2), Лазаревац (6), Лајковац (2), Лебане (3), Лесковац (13), Лозница (6), Лучани (4), Љиг (2), Љубовија (2), Мајданпек (2), Мали Зворник (1), Мали Иђош (1), Мало Црниће (2), Медвеђа (1), Медијана (Ниш) (1), Мерошина (2), Мионица (2), Младеновац (8), Неготин (6), Нишка Бања (1), Нова Варош (3), Нова Црња (1), Нови Београд (1), Нови Бечеј (3), Нови Кнежевац (1), Нови Пазар (4), Нови Сад (5), Обреновац (8), Опово (1), Осечина (2), Оџаци (4), Палилула (Београд) (4), Палилула и Црвени Крст (Ниш) (5), Пантелеј (Ниш) (2), Панчево (5), Параћин (4), Петроварадин (1), Петровац на Млави (4), Пећинци (2), Пирот (5), Пландиште (2), Пожаревац (3), Пожега (4), Прешево (5), Прибој (4), Пријепоље (5), Прокупље (4), Ражањ (2), Раковица (1), Рача (2), Рашка (3), Рековац (2), Рума (4), Свилајнац (2), Сврљиг (3), Сента (2), Сечањ (1), Сјеница (5), Смедерево (6), Смедеревска Паланка (5), Сокобања (3), Сомбор (8), Сопот (4), Србобран (1), Сремска Митровица (5), Стара Пазова (3), Стари град (1), Суботица (7), Сурдулица (2), Сурчин (3), Темерин (1), Тител (2), Топола (3), Трговиште (1), Трстеник (8), Тутин (3), Ћићевац (1), Ћуприја (2), Уб (4), Ужице (5), Чајетина (2), Чачак (8), Чока (1), Чукарица (3), Шабац (10) и Шид (3).

Број пријава је ограничен.

Општи услови које кандидати треба да испуњавају:

* држављанин Републике Србије;
* најмање 18 година старости;
* стечено најмање средње образовање у четворогодишњем трајању;
* против кандидата није покренута истрага и није подигнута оптужница.

Критеријуми за избор су:

* стручна спрема,
* област образовања,
* радни статус (незапослен, запослен, пезионер),
* учествовање у Попису пољопривреде 2012. године или у другим статистичким истраживањима Републичког завода за статистику у последње три године,
* поседовање возачке дозволе и могућност коришћења возила за рад.

 Предност при избору имаће незапослени кандидати са високом стручном спремом у пољопривредној струци, могућношћу коришћења возила за рад као и они који су учествовали у Попису пољопривреде 2012. године или у другим статистичким истраживањима Завода у последње три године.

Списак кандидата позваних на интервју биће објављен 24. августа 2018. године на веб-сајту Републичког завода за статистику (www.stat.gov.rs), где се могу видети и детаљне информације о начину избора анкетара и њиховим обавезама у овој анкети.